高晫

高晫，字元中，号苍岩，山西襄陵縣人，清朝政治人物、同進士出身。

 生平 
順治十一年（1654年）甲午科山西鄉試第七十五名舉人，十五年（1658年）戊戌科進士，户部觀政，十八年授雲南曲靖府推官，升徽州府同知，官至蘇州府知府 焦循《北湖小志》《忠节高佥事传第二》：晫字苍岩，与城中桑豸、仲渭千交，每月一至城，相与论文为歌诗，酣饮和之。始仕为云南曲靖县推官，时滇省初定，士困于役，公痛哭请于当事，苏其困，且缓其征输。士有破衣冠者，解己衣冠赠之，士民多感泣，著《滇游草》一卷。迁徽州府同知，决疑狱，擒获盗魁，大吏称其能。既而知苏州，建育婴堂，请减浮粮，吴中饥，为食于路以饷饿者。时军兴，羽檄纷驰，委建戍防兵舍千间，晫首倡捐俸，得不厉民。造战艟，晫采木洞庭，身陷泥淖，不惮劳苦，用是成病。吴中医习为轻淡，不知峻补。临没时呼：吾骨甚寒，须大剂，而医终不听也。哀哉！公幼以孝弟称，母病，刲股以疗，居丧尽礼。曦令宝鸡，繁剧盘错，公间关走数千里，代为理治。暟卒于徽署，棺椁之美，哭泣之哀，力竭腐心，无有遗憾，送葬百里乃还。没之日，敝籝止图书数十卷，敛以薄棺。君子曰：晫事亲孝，事兄悌，居官忠以廉，不愧为忠节子也。晫子文泋，入扬州商籍，官莱州府知府。泋子士琮，府学生。琮弟士珣，珣子相州，官广惠府知府。昕子文沄，沄子为栋，栋子炜，炜子基，世读书为诸生。。著有《滇游草》、《新安近咏》等《晚晴簃诗汇》（卷28）：高晫，字元中，号苍岩，襄陵人。顺治戊戌进士，历官苏州知府。有《滇游草》、《新安近咏》等集。 哭胡敏公次桑楚执韵 《广陵散》绝动哀吟，孤幌疏风雨暗侵。自痛文康埋碧玉，谁将贾岛铸黄金。西州泪寄鹃啼尽，东海魂归鹤怨深。鸣咽不成怀旧赋，独挑残焰夜沈沈。。

家族
曾祖高镗，临清州尹，誥贈大中大夫蓟州兵備參政。祖父高泰，户部檢校，誥贈大中大夫蓟州兵備參政。父高邦佐，萬曆甲午、乙未联捷，歷任造海東寧兵備參政，两贈光禄、大理寺卿，谥忠節，諭祭葬，都省敕建三忠祠，崇祀名宦、鄉賢。《順治十五年戊戌科進士三代履歷》：高晫，景斋，書經，丁卯八月十七日生。襄陵人，甲午七十五名，會試七十四名，三甲四名。户部觀政，辛丑授雲南曲靖府推官。兄高曦，顺治乙未进士，陕西宝鸡县知县。

參考

Category:襄陵人
Category:清朝蘇州府知府
Category:清朝詩人
Category:清朝曲靖府推官
Category:清朝徽州府同知